יערנות עירונית

יערנות עירונית היא הטיפול והניהול של עצים בודדים ואוכלוסיות עצים בסביבות עירוניות, במטרה לשפר את הסביבה העירונית. יערנות עירונית, המכונה גם חופת עצים עירונית,https://www.cityservices.act.gov.au/__data/assets/pdf_file/0006/2324634/Urban-tree-canopy-coverage-report-2024-Access.pdf כוללת הן תכנון והן ניהול, לרבות תכנון פעולות טיפול ותחזוקה של היער העירוני.קייבס, ר. וו. (2004). אנציקלופדיה של העיר. ראוטלג’. עמוד 695. .

יערנות עירונית מדגישה את תפקידם של עצים כחלק מהתשתית העירונית. יערנים עירוניים שותלים ומתחזקים עצים, תומכים בשימור של עצים ויערות, מבצעים מחקר ומקדמים את היתרונות הרבים שעצים מספקים. יערנות עירונית מיושמת על ידי אגרונומים עירוניים ומסחריים, יערנים עירוניים ומנהלי יערות של חברות חשמל, מקבלי החלטות סביבתיים, מתכנני ערים, יועצים, מחנכים, חוקרים ופעילי קהילה. יערות עירוניים מפחיתים את השפעות אי החום העירוני באמצעות אידוי־דיות והצללה של רחובות ומבנים.

ישנן השפעות סביבתיות רבות הקשורות לאי־השוויון בחופת העצים העירונית. מבחינה אסטרטגית, נטיעת עצים היא שיטה מוכחת להסתגלות לשינויי האקלים ולהפחתתם. גם חיות בר נמשכות ליערות עירוניים בשל רמות מים עיליים מוגברות הנובעות מצמצום הנגר באזור זה. יערות ששולבו בסביבות עירוניות הראו השפעות חיוביות על התושבים החיים בהן. נמצא כי יערנות עירונית מקדמת ריפוי פסיכולוגי, התאוששות ממתח ומשפרת ריכוז ופרודוקטיביות. עצי רחוב, כאשר הם מנוהלים ומטופלים כראוי, מועילים ליצירת קהילות ברות קיימא ובריאות.

 השפעות היער העירוני 
 יתרונות 
ליער העירוני ועצים יש יתרונות רבים. לפי ד"ר טרואן, עצים מגבירים את הפעילות הכלכלי והערך הנדל"ני בקרבתם הפיזית. לעצים גם תועלת אקלימית דרך שחרור חמצן לאטמוספירה.

ייעור מחדש תורם לירידה של 0.7 מעלות צלזיוס בטמפרטורת האוויר בשעות היום ברדיוס של 10 מטרים, ירידה של 1.3 מעלות ברדיוס של 30 מטרים, ויותר מ־1.5 מעלות ברדיוס של 60 או 90 מטרים. תופעה זו מפחיתה את הסיכון למכת חום, מקטינה את עלויות הקירור, ומשפרת את רווחת התושבים באופן כללי.

על פי ההערכות, מדי שנה נמנעים בארצות הברית כ־1,200 מקרי מוות הקשורים לחום הודות להשפעתם המצננת של עצים. יערות עירוניים משפרים את איכות האוויר באמצעות ספיחת מזהמים כגון אוזון, דו־חנקן, אמוניה וחלקיקים מרחפים, וכן באמצעות קליטת פחמן דו־חמצני (sequestration).

יערנות עירונית יכולה לשמש כלי בניהול נגר עילי, שכן עצים לוכדים מי גשמים בחופותיהם, מאטים את זרימתם, מסננים אותם ומחזירים מים לאטמוספירה דרך שורשיהם. יתרונות נוספים כוללים הפחתת רעש, ויסות תנועה, ובקרה על סינוור והחזרי אור.

 חסרונות 

 תפעול 
 עלויות תחזוקה גבוהות – גיזום, טיפול במחלות ומזיקים, בדיקות יציבות, השקיה בשנים הראשונות.
 נזק לתשתיות – שורשים עלולים להרים מדרכות, לפגוע בצנרת מים וביוב, ולחדור לתעלות חשמל ותקשורת.
 נזקים הנובעים מנפילת ענפים – סכנה להולכי רגל, כלי רכב ומבנים, במיוחד בעצים ותיקים.

 תכנון סביבתי 
 פגיעה בקווי ראייה – הפרעה לתנועת כלי רכב ולהצלבת מבט בצמתים, הסתרת שלטים ורמזורים.
 הצללת יתר על מתקנים מסוימים – למשל, פגיעה ביעילות לוחות סולאריים או בייבוש אזורים נדרשים.
 בשעות היום - פגיעה ביכולת ההבחנה של נהגים בהולכי רכל בעת מעבר מצל לאור (למשל ירידה ממדרכה מוצלת לכביש מואר).
 צמצום היעילות של תאורת רחוב.
 בחירה שגויה של מיני עצים עלולה לגרום להתפשטות מינים פולשים, לעומס אלרגני גבוה, או לצריכת מים מוגזמת.

 איכות חיים 
 העלאת כמות האלרגנים במרחב העירוני.
 לכלוך מוגבר כתוצאה מנשירת עלים, פירות, שרף ולשלשת.
 משיכת חרקים לא רצויים.
 פגיעה פוטנציאלית במבנים פרטיים כמו חדירת שורשים ליסודות, הצללה שאינה רצויה על מרפסות או גינות.

 יערן עירוני 
ממוזער|יערן עירוני בהתלמדות, מודד עץ
במהלך המאה ה־20 החלו בוגרי בתי ספר ליערנות בארצות הברית להשתלב בעבודתן של רשויות מקומיות כדי לסייע בניהול היערות העירונייםKonijnendijk, C.C. and Randrup, T.B., 2004. Urban forestry. Encyclopedia of Forest Sciences (Eds. Burley, J., Evans, J. and Younquist, JA). Elsevier Science, London, pp.471-478.. תחום היערנות העירונית התפתח כתחום נפרד מיערותנות מסורתית ומאילנאות. בעוד שאילנאות עוסקת בטיפול בעצים בודדים, יערנות עירונית מתמקדת בניהול ובתכנון של אוכלוסיות עצים ושל מערכות התשתית הירוקה העירוניות. אנשי המקצוע בתחום זה לומדים מגוון תחומים, ובהם אגרונומיה, אילנאות, אדריכלות נוף, אקולוגיה וביולוגיה.

בתחילת המאה ה־21 הוכרה היערנות העירונית כתחום מקצועי מבוסס יחסית בצפון אמריקה. לעומת זאת, במדינות אירופה מספר התוכניות האקדמיות בתחום נותר נמוך, אף כי בעשור השלישי של המאה ה-21 נרשמה עלייה במספר הסטודנטים והתוכניותKonijnendijk, C. and Randrup, T.B., 2005. Urban forestry education. In Urban Forests and Trees: A Reference Book (pp. 465-478). Berlin, Heidelberg: Springer Berlin Heidelberg.. נכון לשנת 2025, בישראל טרם הוקמה תוכנית לימודים ייעודית לתואר ביערנות עירונית.

לפי ססיל קונייננדייק, ליערנים עירוניים שלוש משימות עיקריות. הראשונה היא פיתוח ויישום מדיניות ותוכניות אסטרטגיות שמטרתן ביסוס ושימור היער העירוני, ובכך מימוש התועלות והשירותים האקולוגיים שהוא מספק. המשימה השנייה היא ניטור, הגנה ותחזוקה של היער העירוני. המשימה השלישית עוסקת בניהול תפעולי, הכולל תיאום צוותים מקצועיים האחראים על ביצוע התוכניות העירוניות.

קונייננדייק הדגיש את חשיבותם האסטרטגית של היערות העירוניים לערים, וציין כי לעיתים הם אינם זוכים להתייחסות הולמת בתכנון העירוני. תפקידם של היערנים העירוניים הוא לקדם את שילובם של היערות העירוניים במדיניות הציבורית ובתוכניות הפיתוח לטווח הארוך. עבודתם דורשת שילוב ידע ממספר תחומים וניהול משאבים מוגבלים לצורך פיתוח אסטרטגיות יעילות וברות קיימא לניהול היער העירוני. אחד ההיבטים המרכזיים בתחום הוא בחירה והפצה של מיני עצים. מאחר שהיערנים העירוניים מחזיקים בידע בינתחומי, הם ממלאים תפקיד מרכזי בקביעת מגוון המינים ותדירותם בעיר. באופן מסורתי, הנטיעות העירוניות התמקדו בשיקולים אסתטיים ולא אקולוגיים, דבר שהוביל למגוון ביולוגי נמוך ולפגיעות גבוהה למזיקים ולמחלות. דוגמה לכך היא העלמות עצי האולמוס בלונדון בעקבות מחלה שפשטה בהם.

 דוגמאות בישראל 

בתל אביב, כחלק משימור והצמחת היער העירוני, עצים צעירים נוטעו בשדרת הקריה בבתי גידול מיוחדים ורחבים עלות של 15 אלף ש"ח לעץ.

קישורים חיצוניים

 ראו גם 
 תכנון עירוני
 יערנות

 הערות שוליים 

קטגוריה:יערנות
קטגוריה:תכנון עירוני